ददरी पहरी टोला के सिवान में शुक्रवार की सुबह 70 वर्षीय बुटनी पत्नी रामनरेश प्रजापति निवासी बनवारी खास थाना मांडा जिला इलाहाबाद का कंकाल मिलने की खबर गांव में लगते ही भारी संख्या में ग्रामीण मौके पर पहुंच गए। उनकी सूचना पर पहुंची पुलिस के अनुसार महिला के शरीर पर केवल एक पेटीकोट मौजूद था। उसके सिर के बाल पके हुए मौजूद थे। अंदाजा लगाया जा रहा है कि करीब चार माह पहले महिला की मौत हुई है। इससे उसके शरीर को जानवर खा लिया है। शव को कब्जे में लेकर पुलिस पीएम के लिए भेज दिया है तथा मामले की जांच कर रही है। पुलिस अभी कुछ भी बताने के लिए तैयार नहीं है की महिला की हत्या है या किसी और कारण से उसकी मौत हुई है। पुलिन के अनुसार पीएम रिपोर्ट आने के बाद ही वह कुछ कह पाएगी। वहीं ग्रामीणों से सूचना पाकर महिला के दो बेटे रामसागर और तौलन प्रजापति के अनुसार महिला का दिमागी संतुलन ठीक नहीं था।